SUDERINTA

Vilniaus Volungės darželio-mokyklos

Tarybos

2019 m. birželio 26 d. nutarimu

Protokolo Nr. 2

PRITARTA

Vilniaus miesto savivaldybės

Administracijos direktoriaus

2019 m. rugpjūčio 29 d.

Įsakymu Nr. A15-1784/19(2.1.4E-KS)

PATVIRTINTA

Vilniaus Volungės darželio-mokyklos

Direktoriaus

2019 m. rugpjūčio 30 d.

Įsakymu Nr. V - 85a

**VILNIAUS VOLUNGĖS DARŽELIO-MOKYKLOS**

**2019-2020 M. M. PRADINIO UGDYMO PROGRAMOS UGDYMO PLANAS**

2019 m.

***TURINYS***

[I SKYRIUS. BENDROSIOS NUOSTATOS 3](#_Toc12553578)

[II SKYRIUS. DARŽELIO-MOKYKLOS PRADINIO UGDYMO PROGRAMOS PLANO RENGIMAS 4](#_Toc12553579)

[III SKYRIUS. PRADINIO UGDYMO PROGRAMOS ĮGYVENDINIMAS 5](#_Toc12553580)

[**PIRMASIS SKIRSNIS. PRADINIO UGDYMO PROCESO TRUKMĖ** 5](#_Toc12553581)

[**ANTRASIS SKIRSNIS. MOKYKLOS UGDYMO TURINIO FORMAVIMAS IR ĮGYVENDINIMAS** 6](#_Toc12553582)

[**TREČIASIS SKIRSNIS. BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS** 8](#_Toc12553583)

[**KETVIRTAS SKIRSNIS. MOKINIŲ MOKYMOSI PASIEKIMŲ IR PAŽANGOS VERTINIMAS** 11](#_Toc12553584)

[**PENKTASIS SKIRSNIS. NEFORMALIOJO VAIKŲ ŠVIETIMO ORGANIZAVIMAS** 12](#_Toc12553585)

[**ŠEŠTASIS SKIRSNIS. IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS** 12](#_Toc12553586)

[**SEPTINTAS SKIRSNIS. MOKINIŲ MOKYMO NAMIE ORGANIZAVIMAS** 14](#_Toc12553587)

[IV SKYRIUS. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS 14](#_Toc12553588)

[**PIRMASIS SKIRSNIS. BENDROSIOS NUOSTATOS** 14](#_Toc12553589)

[**ANTRAS SKIRSNIS. INDIVIDUALAUS UGDYMO PLANO RENGIMAS** 15](#_Toc12553590)

[**TREČIAS SKIRSNIS. ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS IR SPECIALIOSIOS) TEIKIMAS** 16](#_Toc12553591)

[**KETVIRTAS SKIRSNIS. MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMAS NAMIE** 16](#_Toc12553592)

# I SKYRIUS. BENDROSIOS NUOSTATOS

1. 2018-2019 mokslo metų pradinio ugdymo programos bendrasis ugdymo planas (toliau - Ugdymo planas) reglamentuoja pradinio ugdymo programos, pradinio ugdymo programos ją pritaikius specialiųjų ugdymosi poreikių ir su šiomis programomis susijusių neformaliojo vaikų švietimo programų įgyvendinimą Volungės darželyje-mokykloje (toliau - Mokykla).

2. Mokyklos ugdymo turinį reglamentuoja Ugdymo planas ir Mokyklos direktoriaus patvirtinti ilgalaikiai dalykų planai ir neformaliojo švietimo programos.

3. Ugdymo plano paskirtis – tikslingai, kryptingai, veiksmingai planuoti, organizuoti ir įgyvendinti pradinio ugdymo programą Mokykloje.

4. Ugdymo plano turinio kūrimas grindžiamas darželio-mokyklos bendruomenės – mokytojų, mokinių ir jų tėvų bendradarbiavimu ir demokratinėmis nuostatomis.

5. Ugdymo planas 2019–2020 mokslo metams parengtas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

6. Ugdymo plane vartojamos sąvokos:

6.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;

6.2. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

6.3. **Pamoka** – pagrindinė nustatytos trukmės nepertraukiamo mokymosi organizavimo forma;

6.4. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;

6.5. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

# II SKYRIUS. DARŽELIO-MOKYKLOS PRADINIO UGDYMO PROGRAMOS PLANO RENGIMAS

7. Mokyklos pradinio ugdymo planą rengė direktoriaus 2019 m. birželio 10 d. įsakymu Nr. V-65.1 (3.2) sudaryta darbo grupė.

8. Pradinio ugdymo planas rengiamas vieneriems mokslo metams.

9. Ugdymo plano projektas derinamas su Mokyklos taryba ir su Vilniaus miesto savivaldybės administracijos Švietimo, kultūros ir sporto departamentu ir iki ugdymo proceso pradžios tvirtinamas Mokyklos direktoriaus.

10. Darbo grupė rengdama Ugdymo planą remiasi Volungės darželio-mokyklos NMPP 2018 m. ir 2019 m. rodikliais (prioritetinės veiklos sritys: mokinių skaitymo ir rašymo pasiekimų gerinimas, mokyklos mikroklimato gerinimas).

11. Mokyklos ugdymo plane įteisinti mokyklos bendruomenės susitarimai dėl:

11.1. prioritetinių tikslų - ugdymo ir ugdymosi kokybės gerinimo, mokinių individualios pažangos stebėjimo, fiksavimo ir pagalbos mokiniui teikimo, tikslingo bendradarbiavimo ir bendravimo su tėvais siekiant gerinti mokinių ugdymo(si) pasiekimus;

11.2. edukacinių erdvių (bibliotekos, salės, grupių, mokyklos kiemo ir kt.) panaudojimo ir pritaikymo ugdymo procesui tvarkos;

11.3. mokinių individualios pažangos stebėjimo ir fiksavimo tvarkos;

11.4. mokinių pasiekimų ir pažangos vertinimo tvarkos;

11.5. neformaliojo vaikų švietimo pasiūlos ir organizavimo, pažintinės, kultūrinės veiklos organizavimo tvarkos;

11.6. švietimo pagalbos mokiniui ir mokytojui teikimo apsvarstant poreikį Vaiko gerovės komisijos posėdyje tvarkos;

11.7. dienyno sudarymo elektroninio dienyno duomenų pagrindu tvarkos;

11.8. poveikio priemonių netinkamai besielgiantiems mokiniams taikymo sąlygų ir tvarkos;

11.9. pamokų lankomumo, apskaitos, kontrolės ir mokyklos nelankymo prevencijos įgyvendinimo tvarkos;

11.10. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (atsiskaitomųjų darbų, nacionalinių mokinių pasiekimų patikrinimo, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, užduočių, kurios skirtos atlikti namuose, skyrimo;

11.11. vadovėlių ir kitų mokymo(si) priemonių pasirinkimo, naudojimosi jomis Mokykloje principų apsvarstant tai kartu su tėvų bendruomene susirinkimų metu;

11.12. bendradarbiavimo ir bendravimo su tėvais (globėjais, rūpintojais) tikslų ir formų – siekiant tenkinti mokinių ugdymosi poreikius su tėvais bendraujama individualiai (ne mažiau kaip 2 kartus per metus, esant poreikiui ir dažniau), elektroninio dienyno pagalba, klasių tėvų susirinkimų metu, visuotinių tėvų susirinkimų metu, apklausų būdu, organizuojant tėvų švietimą įvairiais informacijos perteikimo būdais.

12. Mokykla, atsiradus Ugdymo plane nenumatytiems atvejams, koreguoja ugdymo procesą, išlaikydama minimalų pamokų skaičių, neviršydama maksimalaus pamokų skaičiaus mokiniui.

13. Ugdymo planas viešai skelbiamas mokyklos internetinėje svetainėje.

# III SKYRIUS. PRADINIO UGDYMO PROGRAMOS ĮGYVENDINIMAS

**PIRMASIS SKIRSNIS. PRADINIO UGDYMO PROCESO TRUKMĖ**

14. 2019-2020 mokslo metai ir ugdymo procesas prasideda 2019 m. rugsėjo 2 d.. ugdymo proceso trukmė – 175 ugdymo dienų (Mokslo ir žinių diena sutampa su poilsio diena).

15. Ugdymo procesas skirstomas pusmečiais. Pusmečių trukmė:

|  |  |
| --- | --- |
| I pusmetis | 2019-09-02 d. – 2020-01-21 d. |
| II pusmetis | 2020-01-22 d. – 2020-06-09 d. |

16. Ugdomojo proceso metu mokiniams skiriamos atostogos: rudens, žiemos (Kalėdų), žiemos, pavasario (Velykų), vasaros.

17. Atostogų trukmė (ugdymo proceso metu 19 dienų):

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2019-10-28 d. | 2019-10-31 d. |
| Žiemos (Kalėdų) | 2019-12-23 d. | 2020-01-03 d. |
| Žiemos | 2020-02-17 d. | 2020-02-21 d. |
| Pavasario (Velykų) | 2020-04-14 d. | 2020-04-17 d. |
| Vasaros | 2020-06-10 d. | 2020-08-31 d. |

18. Mokykla gali keisti atostogų datas suderinusi su savininko teises ir pareigas įgyvendinančia institucija (valstybinės mokyklos – biudžetinės įstaigos).

19. Oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Ugdymo procesas atvykusiems į mokyklą mokiniams vykdomas. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas gali būti koreguojamas ir organizuojamas kitose erdvėse.

20. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Sprendimus dėl ugdymo proceso koregavimo, įskaičiavimo / neįskaičiavimo į ugdymo dienų skaičių derina su mokyklos taryba, savivaldybės vykdomąja institucija ar jos įgaliotu asmeniu.

21. Kultūrinės, meninės, pažintinės, kūrybinės, sportinės, praktinės, socialinės, prevencinės ugdomosios veiklos apskaitą dienynuose vykdo pradinių klasių mokytojai.

**ANTRASIS SKIRSNIS. MOKYKLOS UGDYMO TURINIO FORMAVIMAS IR ĮGYVENDINIMAS**

22. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

23. Mokykla, įgyvendindama ugdymo turinį susitaria dėl:

23.1. ugdymo procesas gali būti įgyvendinamas tokiomis formomis kaip: integruota diena, integruotos veiklos, kūrybinės dirbtuvės, projektinė veikla, savarankiško mokymosi diena;

23.2. ugdymo procesą organizuojant pamoka, nepertraukiamas ugdymo(si) proceso laikas 1 klasėje ne daugiau kaip 35 min, 2-4 klasėse – 45 min.;

23.3. ugdymo procesą organizuojant kitokia mokymosi forma (projekto, kūrybinio darbo ar kt.), nepertraukiamo mokymosi trukmė neturi būti ilgesnė kaip 90 min.;

23.4. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas;

23.4 ugdymą organizuojant tiek pamoka, tiek kitomis mokymosi organizavimo formomis įgyvendinamas ir dalykų programų, ir integruoto ugdymo turinys;

23.5. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

23.6. dešimt ugdymo proceso dienų (50 pamokų) per mokslo metus skiriama kultūrinei, etninei, meninei, pažintinei, kūrybinei, sportinei, praktinei, socialinei, prevencinei veiklai. Šios dienos įskaičiuojamos į ugdymosi dienų skaičių.

23.7. pažintinė, kultūrinė veikla yra privaloma sudedamoji ugdymo proceso veiklos dalis. Ši veikla organizuojama ne tik mokykloje bet ir kitose aplinkose. Mokykla priima sprendimą dėl šios veiklos organizavimo mokyklai priimtinu būdu.

23.8. klasės į grupes dalijamos:

23.8.1. doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką; nesusidarius mokinių grupei etikai arba tikybai mokytis gali būti sudaroma laikinoji grupė iš kelių klasių mokinių;

23.8.2. užsienio kalbai mokyti, klasėje esant ne mažiau kaip 20 mokinių (esant pakankamam finansavimui);

23.9. užduotys mokiniams į namus skiriamos atsižvelgiant į:

23.9.1. mokinio galias;

23.9.2. naudingumą tolesniam mokymuisi;

23.10. užduotys mokiniams į namus neskiriamos:

23.10.1. atostogų laikotarpiu;

23.10.2. dėl įvairių priežasčių neįvykusių pamokų turiniui įgyvendinti.

24. Mokiniams, kurie negali tinkamai įvykdyti užduočių, skirtų atlikti namuose, dėl nepalankių socialinių ekonominių kultūrinių sąlygų, tokia galimybė sudaroma visos dienos mokyklos grupėje.

25. Minimalus pamokų skaičius pradinio ugdymo bendrajai programai įgyvendinti per savaitę skaičių sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti:

|  |  |  |  |  |  |
| --- | --- | --- | --- | --- | --- |
| Dalykai    Klasės | Dalyko savaitinių pamokų skaičius | | | | |
| 1 | 2 | 3 | 4 | Pradinio ugdymo programa (1-4 klasės) |
| Dorinis ugdymas (tikyba/etika) | 1/1 | 1/1 | 1/1 | 1/1 | 4 |
| Lietuvių kalba | 8 | 7 | 7 | 7 | 29 |
| Užsienio kalba (anglų) | - | 2 | 2 | 2 | 6 |
| Matematika | 4 | 5 | 4 | 5 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Fizinis ugdymas | 2 | 2 | 2 | 2 | 8 |
| Šokis | 1\* | 1\* | 1\* | 1\* | 4 |
| Privalomų ugdymo valandų skaičius mokiniui | 22 | 24 | 23 | 24 | 93 |
| Valandos, skiriamos mokinių ugdymo(si) poreikiams tenkinti |  | 2 | 1 | 2 | 5 |
| Iš viso |  |  |  |  | 98 |
| Neformalus ugdymas | 4 | | 4 | | 8 |

*\* fizinio ugdymo valanda skirta šokiui*

26. Valandos skirtos mokinių ugdymo(si) poreikiams tenkinti skiriamos, įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas:

26.1. 1 valanda – 2 ir 4 klasių mokinių papildomoms ir grupinėms konsultacijoms, mokymosi pagalbai teikti (gabiems ir sunkumų turintiems mokiniams), projektinei, kūrybinei veiklai (skaitymo įgūdžių ugdymui, gamtamokslinio tyrinėjimo ir eksperimentavimo ir kt. ugdymui), padedančiai siekti Bendrosios programos tikslų;

26.2. 1 valanda – Sveikatos ir lytiškumo bei rengimo šeimai programai, prevencinės programos Antras žingsnis įgyvendinimui 2-4 klasėse.

27. Neformaliojo vaikų švietimo valandos skiriamos, atsižvelgiant į mokinių neformaliojo švietimo programas, mokyklos ugdymo prioritetus, mokyklos lėšas.

28. Mokinių skaičių neformaliojo vaikų švietimo grupėje pagal turimų mokymo lėšų dydį nustato mokyklos vadovas, suderinęs su mokyklos taryba. Neformaliojo vaikų švietimo programose dalyvaujantys mokiniai žymimi Mokinių registre.

29. Mokykla gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų/ugdymo valandų skaičių.

**TREČIASIS SKIRSNIS. BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

30. Ugdymo sričių/ugdymo dalykų programų įgyvendinimas:

30.1. Dorinis ugdymas:

30.1.1. tėvai (globėjai) parenka mokiniui vieną iš dorinio ugdymo dalykų: etiką arba katalikų tikybą;

30.1.2. nesusidarius mokinių grupei etikai arba tikybai mokytis, gali būti sudaroma laikinoji grupė iš kelių klasių mokinių;

30.1.3. dorinio ugdymo dalyką mokiniui galima keisti kiekvienais metais pagal tėvų (globėjų) parašytą prašymą.

30.1.4. negalint užtikrinti pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal LR švietimo įstatymo 31 str. 4 ir 5 dalyse nustatytus reikalavimus. Mokykla nustato mokymosi pasiekimų įskaitymo tvarką.

30.2. Kalbinis ugdymas:

30.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, mokinių lietuvių kalbos pasiekimai, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas;

30.2.2. pirmosios užsienio kalbos (anglų) mokomasi antraisiais-ketvirtaisiais pradinio ugdymo metais.

30.2.3. pirmosios užsienio kalbos mokymui grupės sudaromos jeigu klasėje mokosi 20 mokinių. Užsienio kalbai mokyti 2 – 4 klasėse skiriama po 2 savaitines valandas.

30.3. socialinis ir gamtamokslinis ugdymas:

30.3.1. gamtamoksliniams gebėjimas ugdytis skiriama 1/2 pasaulio pažinimo dalykui skirto ugdymo laiko. Dalis (1/4) dalykui skirto laiko organizuojama tyrinėjimams palankioje aplinkoje, natūralioje gamtinėje aplinkoje ar laboratorijose;

30.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz.: lankantis visuomeninėse, bendruomenių, kultūros institucijose ir pan.).

30.5. Fizinis ugdymas:

30.5.1. viena iš 3-jų fizinio ugdymo pamokų per savaitę skiriama šokio pamokai;

30.5.2. specialios medicininės fizinio pajėgumo grupės organizuojamos:

30.5.2.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

30.5.2.2. tėvų pageidavimu mokiniai lanko sveikatos grupes ne Mokykloje;

30.5.2.3. siekiant skatinti mokinių fizinį aktyvumą, sveikatingumą, per ilgąsias pertraukas organizuojami judrieji žaidimai (užsiėmimai).

30.5. Fizinio ugdymo pamokos lauke organizuojamos esant ne žemesnei kaip minus 8°C temperatūrai (mokiniams vilkint tinkamą sportinę aprangą ir avint tinkamą avalynę). Oro užterštumui kietosiomis dalelėmis viršijus leistiną lygį bei esant nepatenkinamoms sąlygoms sporto aikštynuose fizinio ugdymo pamokos negali vykti lauke.

30.6. Tėvų sutikimu, 2-4 klasių mokiniams fizinio ugdymo pamokos gali būti organizuojamos baseine.

30.7. Siekiant mažesnio mokinių mokymosi krūvio ir įvairiapusiškesnio fizinio ugdymo, mokiniui, lankančiam neformaliojo vaikų švietimo ir (ar) formalųjį švietimą papildančio ugdymo veiklas ir pateikusiam tai įrodančią informaciją, fizinio aktyvumo pamokos (ar jų dalis) gali būti įskaitytos. Pamokų įskaitymo tvarką nustato mokykla.

30.8. Fizinio aktyvumo pamokų įskaitymo tvarka:

30.8.1. tėvai (globėjai) Mokyklos direktoriui pateikia prašymą ir pristato veiklą įrodančius dokumentus (pažymą ir pan.);

30.8.2. Mokyklos direktorius įsakymu leidžia nelankyti mokiniui šių pamokų ir tvirtina atsiskaitymo grafiką.

30.9. Mokinių atleistų nuo fizinio ugdymo pamokų, saugumo užtikrinimo priemonės:

30.9.1. jeigu tai yra pirma arba paskutinė pamoka, saugumą nuo atleistų pamokų užtikrina tėvai (esant tėvų prašymui). Jei pamokos vyksta kitu metu, mokiniams sudaromos sąlygos dirbti bibliotekoje, valgyti valgykloje ar ilsėtis klasėje.

30.10. Meninis ugdymas (dailė ir technologijos, muzika):

30.10.1. 1/3 dailės ir technologijų dalykui skirto laiko skiriama technologiniam ugdymui;

30.10.2. įgyvendinama šokio programa, skiriamos 35 metinės ugdymo valandos iš fizinio ugdymo dalykui skiriamo laiko.

30.11. Integruojamųjų, prevencinių ir kitų ugdymo programų įgyvendinimas:

30.11.1. Į bendrosios programos ugdymo dalykų programų turinį integruojama:

30.11.1.1. pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr ISAK-2433 „Dėl pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“. Šios programos atskirai neplanuojamos, jos yra integruotos į Bendrosios programos turinį;

30.11.1.2. etninės kultūros ugdymas;

30.11.1.3. pagal galimybes informacinių komunikacinių technologijų ugdymas. IKT ugdymo procese pagal galimybes naudojamos kaip ugdymo priemonė, taip pat mokoma informacinių komunikacinių technologijų pagrindų.

30.11.1.4. ugdymo karjerai programa.

30.11.1.5. Žmogaus saugos bendroji programa.

30.11.2. 1 klasės mokytojas, numato dalykus į kuriuos integruojamas Sveikatos ir lytiškumo bei rengimo šeimai bendroji programa.

30.11.3. 2 – 4 klasėms, Sveikatos ir lytiškumo ugdymo bei rengimo šeimai bendrosios programos ir prevencinės programos Antras žingsnis ugdymo turiniui įgyvendinti skiriama 1 savaitinė valanda iš ugdymo poreikiams tenkinti skirtų valandų nedidinant mokiniui privalomų pamokų skaičiaus per metus.

30.12. Mokytojas, numato dalykus į kuriuos integruojamas Žmogaus saugos, etninės kultūros ugdymo, ugdymo karjerai, informacinių komunikacinių technologijų ugdymo programų turinys.

30.13. Integruojamoms ugdymo programoms įgyvendinti, mokykla gali skirti atskirą ugdymo laiką iš valandų skirtų ugdymosi poreikiams tenkinti, o etninei kultūrai ugdyti – iš neformaliojo švietimo valandų.

30.14. Pradinio ugdymo turinys individualizuojamas, atsižvelgiant į mokinių žinių ir gebėjimų lygį: dirbant su specialiųjų poreikių vaikais – su itin gabiais ir turinčiais mokymosi sunkumų mokiniais.

30.15. Mokinių mokymosi gebėjimų skatinimui klasėse taikomi grupinio, komandinio, individualaus, savarankiško darbo metodai.

30.16. Ilgalaikiai teminiai planai rengiami metams pagal Mokyklos pasirinktą formą ir suderinami su pavaduotoju ugdymui. Savaitiniai dalyko planai rašomi el. dienyne Mano dienynas, plane atsispindi pamokos uždavinys, siekiami rezultatai.

30.17. Vadovėlius ir kitas mokymo priemones mokytojas gali pasirinkti aptaręs su mokinių tėvais (globėjais) bei atsižvelgęs į mokyklos turimas lėšas.

**KETVIRTAS SKIRSNIS. MOKINIŲ MOKYMOSI PASIEKIMŲ IR PAŽANGOS VERTINIMAS**

31. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių pasiekimų vertinimo rezultatų panaudojimą ir Bendrąja programa.

32. Mokytojas numato mokinių ugdymosi pasiekimus ir vertinimą vadovaudamasis Vilniaus Volungės darželio-mokyklos direktoriaus patvirtinta Mokinių pažangos ir pasiekimų vertinimo tvarka (2015-02-23, ĮSAK Nr. V-211).

33. Numatydamas pirmos klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

34. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas.

35. Mokinių mokymosi krūviai:

35.1. mokiniams per dieną gali būti skiriamas ne daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę;

35.2. atostogų laikotarpiui mokiniams namų darbai neskiriami;

35.3. namų darbų skyrimą klasėje dirbantys mokytojai derina tarpusavyje.

**PENKTASIS SKIRSNIS. NEFORMALIOJO VAIKŲ ŠVIETIMO ORGANIZAVIMAS**

36. Neformaliam švietimui 1 – 4 klasėse skiriamos 8 ugdymo valandos per savaitę. Šios valandos naudojamos tik neformaliojo švietimo programoms įgyvendinti.

37. Mokslo metų pabaigoje įvertinusi mokinių neformaliojo švietimo poreikius, prireikus juos tikslina mokslo metų pradžioje ir siūlo mokiniams rinktis neformaliojo švietimo programas:

37.1. neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

38. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybės biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo ir mokslo ministro 2004 m. birželio d. įsakymu Nr. ISAK-991 „Dėl bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašo patvirtinimo“.

39. Gali būti rengiamos ir siūlomos neformaliojo švietimo ugdymo programos parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimo plėtojimo, gamtamokslinio tyrinėjimo, pažinimo ir pan.).

40. Neformalusis ugdymas organizuojamas ne tik mokykloje, bet ir už jos ribų išlaikant numatytą valandų skaičių per metus.

41. Minimalus mokinių skaičius neformaliojo švietimo grupėje – 10 mokinių. Neformaliojo vaikų švietimo programose dalyvaujantys mokiniai registruojami Mokinių registre.

**ŠEŠTASIS SKIRSNIS. IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

42. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo ar visų Bendrosios programos dalykų nuotoliniu mokymo proceso organizavimo būdu Lietuvos Respublikos švietimo ir mokslo ministro nustatyta tvarka.

43. Mokykla, atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

43.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais;

43.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

43.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

43.4. informuoja mokyklos savivaldybės vykdomąją instituciją ar jos įgaliotą asmenį;

43.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą dalį laiko intensyviai mokytis lietuvių kalbos:

43.5.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane gali būti numatytas pamokų skaičiaus perskirstymas tarp atskirų dalykų;

43.5.2. numato mokinio apytikrę adaptacinio laikotarpio trukmę, mokyklos teikiamos pagalbos formas ir būdus; mokyklos, mokinio ir tėvų įsipareigojimus. Pagalbos teikimas gali būti numatomas kelerių metų laikotarpiui;

43.5.3. nuolat bendradarbiauja su mokinio tėvais (globėjais) ar teisėtais mokinio atstovais ir teikia informaciją apie mokinio mokymąsi, daromą pažangą;

43.5.4. prireikus, pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

43.5.5. siūlo neformaliojo vaikų švietimo veiklas, atliepiančias besimokančiojo poreikius.

44. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama pamokų iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

45. Lietuvių kalbos mokoma vadovaujantis Išlyginamųjų klasių ir išlyginamųjų mobiliųjų grupių lietuvių kalbos programa, patvirtinta Lietuvos Respublikos švietimo ir mokslo ministro 2006 m. birželio 14 d. įsakymu Nr. ISAK-1216 „Dėl Išlyginamųjų klasių ir išlyginamųjų mobiliųjų grupių lietuvių kalbos programos patvirtinimo“.

**SEPTINTAS SKIRSNIS. MOKINIŲ MOKYMO NAMIE ORGANIZAVIMAS**

46. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą (LR ŠMM 2012-09-29d. ĮSAK Nr. V-1405):

46.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

46.2. Mokykla, suderinusi su mokinio tėvais (globėjais) ir atsižvelgdama į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį).

46.3. Mokinys gydytojo leidimu dalį ugdymo valandų gali lankyti mokykloje arba mokytis nuotoliniu mokymo proceso organizavimo būdu. Šios valandos įrašomos į mokinio individualų ugdymo planą.

46.4. Mokiniams, kurie mokosi namie nuotoliniu mokymosi proceso organizavimo būdu, konsultacijoms grupėje skiriama 40 proc., individualioms konsultacijoms – 15 proc.

46.5. namie savarankišku mokymo proceso organizavimo būdu (pavienio mokymosi forma) mokomam mokiniui 1-3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

# IV SKYRIUS. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

**PIRMASIS SKIRSNIS. BENDROSIOS NUOSTATOS**

47. Mokykla atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos, švietimo pagalbos tarnybos, mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

48. Mokykla pritaiko Bendrąsias programas, formuoja ugdymo turinį, parenka mokymosi organizavimo formas, pagal galimybes pritaiko ugdymo erdves, parenka ugdymui skirtas techninės pagalbos priemones ir specialiąsias mokymo priemones.

49. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

49.1. Mokinių specialiuosius poreikius, jų lygį (nedideli, vidutiniai ir labai dideli).

49.2. Mokymosi formą ir mokymo proceso organizavimo būdą.

49.3. Mokyklos tėvų (globėjų) įsipareigojimus, įteisintus mokymo sutartyje.

49.4. Turimas mokymo lėšas.

**ANTRAS SKIRSNIS. INDIVIDUALAUS UGDYMO PLANO RENGIMAS**

50. Individualus ugdymo planas rengiamas mokiniui, turinčiam specialiųjų ugdymosi poreikių.

51. Mokykla rengdama individualųjį ugdymo planą:

51.1. pritaiko Bendrąjį ugdymo planą iki 20 procentų koreguodama dalykų programoms įgyvendinti skiriamų pamokų skaičių;

51.2. numato specialiąsias pamokas, siūlo kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą;

51.3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

51.4. gali mažinti minimalų privalomą pamokų skaičių iki 9 procentų pamokų skaičių per metus, didinant neformaliojo vaikų švietimo valandų skaičių, besimokantiems pagal Pradinio ugdymo individualizuotą programą;

51.5. per mokslo metus gali keisti specialiųjų pamokų, pratybų ir individualiai pagalbai skiriamų pamokų skaičių;

51.6. užtikrinai specialiųjų ugdymosi poreikių turinčių mokinių ugdymosi tęstinumą ir nuoseklumą.

52. Mokytojų ir specialistų parengti individualūs ugdymo planai ir pagalbos teikimo tvarkaraščiai tvirtinami Vaiko gerovės komisijos posėdyje rugsėjo pradžioje.

53. Pasikeitus ugdymosi sąlygoms planai gali būti koreguojami arba keičiami.

**TREČIAS SKIRSNIS. ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS IR SPECIALIOSIOS) TEIKIMAS**

54. Švietimo pagalba teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, specialiosios pedagoginės pagalbos teikimo aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr.V-950 „Dėl Socialinės, pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

55. Mokykloje nesant švietimo pagalbos specialistų, kiekvienam mokiniui, kuriam pedagoginė psichologinė tarnyba arba švietimo pagalbos tarnyba, mokyklos vaiko gerovės komisija rekomenduoja teikti specialiąją pagalbą, turi būti skiriama nuo 2 iki 4 valandų per savaitę individualioms konsultacijoms ir (ar) mokymo pagalbai.

**KETVIRTAS SKIRSNIS. MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMAS NAMIE**

56. Mokinio, turinčio specialiųjų ugdymosi poreikių, mokymą namie organizuoja pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Ugdymo plano 46 punktu:

56.1. 1-2 ugdymo valandos per savaitę gali būti skiriamos specialiosioms pamokoms ar specialiajai pedagoginei pagalbai teikti;

56.2. mokiniams turintiems vidutinį, žymų ir labai žymų intelekto sutrikimą skiriamos 8 valandos per savaitę, iš jų 1-2 ugdymo valandos gali būti skirtos specialiosioms pamokoms ar specialiajai pedagoginei pagalbai teikti.